कोरोना की रफ्तार हुई धीमी! 24 घंटे में 2 लाख 58 हजार नए मामले, 385 लोगों की हुई मौत
बीते 24 घंटे में 2 लाख 58 हजार 089 नए मामलों की पुष्टि हुई है। इस दौरान 385 लोगों की मौत हुई है। वहीं, 1 लाख 51 हजार 740 लोग ठीक हुए हैं। अभी देश में 16 लाख 56 हजार 341 एक्टिव केस हैं।
देश में कोरोना की रफ्तार धीमी होती नज़र आ रही है। बीते 24 घंटे में 2 लाख 58 हजार 089 नए मामलों की पुष्टि हुई है। इस दौरान 385 लोगों की मौत हुई है। वहीं, 1 लाख 51 हजार 740 लोग ठीक हुए हैं। अभी देश में 16 लाख 56 हजार 341 एक्टिव केस हैं। पॉजिटिविटी रेट 119.65 प्रतिशत रिकॉर्ड की गई है। ओमिक्रॉन के 8 हजार 209 मामलों की पुष्टि हुई है। कल यानी 16 जनवरी के मुकाबले आज 13 हजार 113 कम मामले सामने आए हैं।रविवार को कोरोना वायरस के कुल 2 लाख 68 हजार, 833 नए मामले सामने आए थे। इसके बाद कुल कोविड संक्रमितों की संख्या बढ़कर 3 करोड़ 68 लाख, 50 हजार 962 पहुंच गई थी। रविवार को सामने आए आंकड़ों के अनुसार, 402 लोगों की कोरोना के कारण मौत हुई थी जबकि आज 385 लोगों की मौत हुई है। दिल्ली में रविवार को कोरोना वायरस संक्रमण के 18,286 मामले सामने आए और 28 रोगियों की मौत हुई। इसके अलावा संक्रमण दर गिरावट के साथ 27.87 फीसदी रही, जो एक दिन पहले 30.64 फीसदी थी। स्वास्थ्य विभाग के आंकड़ों में यह जानकारी दी गई है। दिल्ली में शनिवार को संक्रमण के 20,718 मामले सामने आए थे और 30 रोगियों की मौत हुई थी।वहीं मुंबई में भी रविवार को कोरोना के मामलों में कमी दर्ज की गई। यहां बीते दिन 7 हजार 895 नए मामले सामने आए और 11 मरीजों की मौत हुई। जबकि शनिवार को यहां 10 हजार 661 नए मामले सामने आए थे। वहीं मुंबई में 57,534 टेस्ट के साथ दैनिक पॉजिटिविटी रेट गिरकर 13 प्रतिशत हो गई है। अधिकारियों ने कहा कि शहर में कोरोना पीक पर है और अब मामलों में गिरावट देखने को मिल रही है।